ആരിവർ ആരിവർ
"അനുഗ്രഹത്തോടെ ഇപ്പോൾ" എന്ന രീതി
                              ആദിതാളം

                                പല്ലവി
     ആരിവർ ആരിവർ - നിലയങ്കി ധരിച്ച ഇവർ ആർ?
     അല്ലയോ ഏറിയ ഉപദ്രവം അതിൽ നിന്നു വന്ന മനുജരിവർ
                             ചരണങ്ങൾ

1.അങ്കികൾ കുഞ്ഞാട്ടിൻ -തിരു ചങ്കതിൽ- നിന്നൊഴുകും
   തങ്കച്ചോരയിൽ കഴുകി അവർ നന്നായ് അങ്കികൾ വെളുപ്പിച്ചഹോ.......  ആരിവർ ആരിവർ

2.ആകയാൽ അവർ- ഇനിയും- ദൈവ-സിംഹാസനത്തിൻ മുന്നിൽ
   ആകവെ ഇരുന്നുതന്നാലയ-ത്തിൽ രാ-പ്പകലവർ- സേവ ചെയ്യും........  ആരിവർ ആരിവർ

3.സിംഹാസനസ്ഥനീശൻ വാസമാകുമ-വർ നടുവിൽ
   ദാഹം വിശപ്പുമില്ല വെയിൽ ചൂടുമില്ല സുഖം അവർക്കെന്നുമഹോ........  ആരിവർ ആരിവർ

4.ജീവ നീരുറവ കൾക്കുവഴി ജീവനായകൻ നടത്തും
   ദൈവം- തുടച്ചീദും കൺകളിൽ നിന്നു അവരുടെ കണ്ണുനീർ -താൻ........  ആരിവർ ആരിവർ

റവ. ടി. കോശി രചിച്ച കീർത്തനങ്ങൾ
സമ്പൂർണ്ണ ഗാനങ്ങൾ